<<หนทางหมื่นลี้สู่สำนัก>>
เส้นคลองหลวง 305 มุ่งหน้าถนนกาญจนาภิเษก ถึงสี่แยกแมคโคร เลี้ยวซ้ายไปเส้นคลองหลวงเมืองใหม่ ขับผ่านหน้าร้านจะอยู่ฝั่งตรงข้าม U-turn ซะแล้วท่านจะพบเอง 555+

<<ศิษย์พี่กล่าวต้อนรับ>>
ร้านก๋วยเตี๋ยว ที่ได้ชื่อว่ารสชาติร้อนแรง ปนสับสนเรื่องประวัติมากที่สุดร้านนึง 555+ ถึงขนาดต้องมีการตั้งกระทู้ไปยังเว็บบอร์ดชื่อดัง(สถานที่ขายอุปกรณ์ IT ราคาถูกและผิดกฎหมาย พี่เสกไม่ชอบไป แต่ GB ชอบไปซื้อซีดี..... 555+) เป็นเรื่องเป็นราว คนเข้ามาคอมเม้นต์ ทวงสิทธิ์ความถูกต้องกันจ้าละหวั่น ดั่งร้านจะแบ่งเปอร์เซนต์ให้ 555+ เอากะเขาไป แต่เราชาววงใน เรารักสันติ คงไม่มีใครด่าผม 555+ หากผิดพลาดประการณ์ใดขออภัยด้วยครับ จากการแชร์ประวัติจากบิดาของเพื่อน ผู้เคยทานมาตั้งแต่ชามละ 1 บาทนะครับ ร้านนี้เริ่มต้นโดยเฮียเต็ง ซึ่งร้านเดิมเป็นไม้เก่าๆตั้งอยู่บริเวณปากทางเข้าวัดดงมูลเหล็กนั่นแหละครับ จากนั้นย้ายมาอยู่ที่แถวแยกไฟฉาย ถนนพรานนก เจ้าของร้านปัจจุบันบอกชัดเจนว่า ไม่มีสาขาและเฟรนด์ไชส์แต่อย่างใดนะจ๊ะ ขอย้ำไว้เลย ทำผมนี้...งงเลย ก็ไปไหน เล่นมีมันทุกที่ 555+ สำหรับที่ตลาดไทนี้ได้สูตรมาจากญาติเฮียอีกทีนะครับ ร้านเป็นตึกแถวเปิดโล่งสบาย มีต้นไผ่เงินสูงปิดหน้าร้านซะครึ้มเชียว เปิดตั้งแต่เช้ายันประมาณ 18.00 บริหารโดยเจ้าของร้านและ ลูกทีมอีก 4 มีทั้งก๋วยเตี๋ยวและข้าวขาหมู ก๋วยจั๊บและ ลูกชิ้น

<<คู่ประลองฝึกพลังยุทธ์>>
 - เส้นหมี่เนื้อตุ๋น (40บาท) : เส้นหมี่ลวกมากลางๆ พอดี เนื้อนุ่มๆ แต่ไม่เปื่อยอย่างคาดหวัง บรรทุกมา 5-6 ชิ้น พร้อมลูกชิ้น 2 ลูก น้ำซุปเข้มข้น จัดจ้านถึงใจ กินไปเหงื่อแตกไป อร่อยดีครับ
 - ลูกชิ้นหมูปิ้ง (10 บาท) : ลูกชิ้นหมูก้อนกลม โดนเสียบทะลุมา 4 เม็ด ย่างมาพอดีๆ น้ำจิ้มหวาน เผ็ดนิดๆ อร่อยใช้ได้ครับ

<<เหล่าอาจารย์ประเมิณลมปราณ>>
>รสชาติ – 3.5/5 : ไม่สุดครับ วัตถุดิบมีคุณภาพดีใช้ได้ รสสัมผัสปานกลาง สีสันหน้าแค่พอใช้ น้ำซุปที่เป็นจุดเด่น ก็ตอบโจทย์เรื่องความเข้มข้นและเผ็ดจี๊ดๆ ตามสไตล์เขาแหละ 
>ราคา – 3.5/5 : คบหาได้ฉันมิตรสนิท เป็นร้านที่ฝากท้องได้สบายกายและกระเป๋าร้านนึง ราคากับคุณภาพถือได้ว่าควบคู่กันไปพอฟัดพอเหวี่ยง แต่กดคะแนนเรื่องเส้นหน่อยนึง ด้วยคุณภาพของเส้นที่เฉยๆ จึงยังดูไม่ค่อยเข้ากับน้ำซุปเท่าไหร่
>บรรยากาศ – 3/5 : อาคารพานิชย์เปิดโล่ง แต่ร้อนเอาเรื่องเลย ไม่รู้ร้อนเพราะน้ำซุปเผ็ดหรือยังไง แยกไม่ออก 555+ โต๊ะรองรับประมาณ 10-12 โต๊ะ สะอาดสะอ้านดี ห้องน้ำสะอาดดีครับ มีมุมพระเครื่องด้วย แต่เช่าแล้วไม่รับคืน 555+
>บริการ - 3/5 : เจ้าของร้านพูดจาไพเราะดีครับ ต้อนรับดีเลย หลอกถามอะไรบอกหมด ยกเว้นถามว่าเป็นอะไรกับเฮียเต็งและได้สูตรมาจากไหน ดูตอบไม่ค่อยเต็มปาก 555+ ขาโหดไม่พลาดถามอยู่แล้ว เพราะเล็งแล้ว โต๊ะที่นั่งห่างไกลอีโต้ และหม้อน้ำซุป 555+ ลูกทีมเฮียดูเป็นชาวต่างชาติ พูดจาควบกล้ำตลอดเวลา อาหารรวดเร็วใช้ได้ ที่จอดรถรองรับ 6-7 คัน

<<เจ้าสำนักชี้แนะก่อนลงเขา>>
รสดี ราคาไม่แพง แวะมาโดนได้เรื่อยๆครับ